**POVZETEK ZAPISNIKA**

2. seje Sveta staršev III. osnovne šole Celje, ki je bila 20. 3. 2019 ob 16. uri v učilnici AJ 1.

**Prisotni člani sveta staršev:** Slađana Sanković, Jure Goropevšek, Katarina Blatnik, Anamarija Ljubič Mrgole, Nevenka Rijavec, Uršula Sreš, Vanja Vurcer Gosar, Robert Čater, Saša Čajavec, Barbara Ovčina, Jernej Meštrov, Nežka Ana Rajh, Saša Kosi, Aleksandra Krznar, David Salobir, Boštjan Urankar, Špela Božinović, Nataša Siter, Andreja Dular

**Prisotni vabljeni:** ravnateljAleksander Verhovšek, pomočnica ravnatelja Alena Munda, svetovalna delavka Damjana Kladnik, skrbnik učbeniškega sklada Tadej Gregorc, tajnica VIZ Tanja Pirnat

**Ostali odsotni člani sveta staršev:** Anita Bajuk

Dnevni red sestanka:

1. **Potrditev zapisnika 1. seje sveta staršev**
2. **Analiza učnega uspeha ob koncu prvega ocenjevalnega obdobja**
3. **Predstavitev načrtovanih nakupov učnih gradiv**
4. **Predlog sprememb Poslovnika Sveta staršev III. osnovne šole Celje**
5. **Razno**

**K točki 1**

Člani sveta staršev so zapisnik 1. seje z dne 26. 9. 2018 prejeli po e-pošti in so z njim bili seznanjeni. Pripomb na zapisnik ni bilo, zato je bil soglasno potrjen.

**K točki 2**

Ravnatelj Aleksander Verhovšek je podal poročilo o učnem uspehu ob koncu prvega ocenjevalnega obdobja. Učni uspeh ob koncu prvega ocenjevalnega obdobja je 92,5 %. Po razredih in triadah je učni uspeh naslednji:

|  |  |  |
| --- | --- | --- |
| 1. razred | 1. razred | 1. razred |
| 94,6 % | 100 % | 98 % |
| SKUPAJ I. triada 97,5 % | | |

|  |  |  |
| --- | --- | --- |
| 1. razred | 1. razred | 1. razred |
| 96,3 % | 89,5 % | 85,2 % |
| SKUPAJ II. triada 90,3 % | | |

|  |  |  |
| --- | --- | --- |
| 1. razred | 1. razred | 1. razred |
| 89 % | 93,5 % | 86,8 % |
| SKUPAJ III. triada 89,8 % | | |

**K točki 3**

Gospod Tadej Gregorc je predstavil predlog nabave učnih gradiv za naslednje šolsko leto. Zaradi dotrajanosti in / ali zastarelih informacij se bo v naslednjem šolskem letu zamenjal učbenik za etiko za 7. in 8. razred, učbenik za glasbo za 4. in 7. razred in učbenik za gospodinjstvo za 5. in 6. razred. Zaradi številčnosti oddelkov bo potrebno dokupiti učbenike za 2. in 7. razred.

Gospod ravnatelj je povedal, da so šole iz medijev dobile neuradno informacijo, da naj bi ministrstvo v naslednjem šolskem letu financiralo nakup šolskih potrebščin tudi za 2. razrede. Starše je pozval, da se pozanimajo glede uporabnosti delovnih gradiv. V ta namen je bila oblikovana tričlanska komisija, katere naloga bo, da pridobi podatke o tem, kateri delovni zvezki se ustrezno uporabljajo. Komisija se bo nato sestala z gospodom Tadejem Gregorcem in ga seznanila z ugotovitvami.

Predstavniki staršev so opozorili tudi, da:

* je učbenik za angleščino My Sails v 4. razredu manj primeren. Neprimernost se pokaže predvsem pri učencih, ki so se angleščino učili že v nižjih razredih.
* Se pojavljajo težave z ovijanjem berila, ker je nestandardne velikosti in ga lahko ovijejo samo v papir, ki se zelo hitro strga. Gospod Tadej Gregorc je pojasnil, da se dogovarja z založbo Rokus Klett, ki berila izdaja, da le-ta priskrbi folije za ovijanje.

**K točki 4**

Predlog sprememb Poslovnika Sveta staršev III. osnovne šole Celje so člani prejeli po e-pošti. Na spremembe poslovnika člani niso imeli pripomb. Sledila je razprava glede obveščanja staršev o vsebini seje in objavi zapisnika na spletni strani šole. Sprejet je bil sklep, da se na spletni strani šole objavlja povzetek zapisnika s ključnimi informacijami za starše.

**K točki 5**

Starši so pri točki razno predlagali več gibanja za učence I. triade, zgodnješi prihod na zunanje igrišče v okviru oddelkov podaljšanega bivanja in več vodenih razvedrilnih aktivnosti v oddelkih podaljšanega bivanja.

Izražena je bila tudi skrb glede dela učiteljice matematike. Učenci pri njej naj ne bi dobili potrebne razlage snovi in dovolj znanja. Ravnatelj je pojasnil, da imajo učitelji začetniki težave in da je učiteljici svetoval, da se še intenzivneje poveže z drugima učiteljema v timu.

Postavljeno je bilo tudi vprašanje, ali ima šola glede fizičnega nasilja izdelan protokol. Ravnatelj je pojasnil, da šola v primeru vsake oblike nasilja, ki ga zazna ali je o njem obveščena, razišče okoliščine dogodka in obvesti starše, po potrebi pa vključi tudi zunanje institucije (policija, center za socialno delo, ministrstvo in inšpektorat). Trenutno šola sodeluje z vsemi naštetimi institucijami in redno izvaja določene mehanizme, ki pa jih je v drugem ocenjevalnem obdobju še poostrila (nadzor na hodnikih, nadzor prihodov in odhodov učencev, prepoved uporabe mobilnih telefonov na dvorišču, dodaten nadzor nad dogajanjem v okolici šole). Za učence, ki motijo proces pouka, bo šola organizirala nadomestni učni proces izven oddelka.

Gospod ravnatelj je opozoril na spletno nasilje in neprimerno uporabo mobilnih telefonov. Otroci so dandanes spletnemu nasilju vedno bolj izpostavljeni in se pogosto niti ne zavedajo, kakšne pasti se skrivajo na družbenih omrežjih. Poudaril je nujnost kontrole nad uporabo mobilnih telefonov in računalnikov doma. Šola je v ta namen v letošnjem šolskem letu izvedla izobraževanje na to temo za učence in starše in ga namerava izvajati tudi v prihodnje.

Ravnatelj je podal še naslednje informacije:

* Učenci III. triade se delavnic za nadarjene ne udeležujejo, zato jih naj starši vzpodbudijo k sodelovanju.
* Šola je v zaključni fazi obnove šolskih igral. V ta namen se bo sestal šolski sklad in bo proučil možnosti finančne pomoči.
* Do konca šolskega leta bo šola opremila dve novi učilnici in se pripravila na prihod treh oddelkov bodočih 2. razredov.

Predsednik sveta staršev:

Robert Čater